[Durandus], miseratione divina, episcopus Cabilonensis omnibus ad quos littere presentes pervenerint salutem et veritatis testimonium acceptare. Universitati vestre volumus declarare quod privilegia et indulgentias legitimas universis abbatibus Cisterciensis Ordinis, et fratribus sub eodem ordine Deo servientibus, collatas, vidimus, tenuimus et inspeximus, continentes hanc formam: [G]regorius, episcopus, servus servorum Dei, dilectis filiis . . abbati Cisterciensi, et universis coabbatibus eius, et fratribus sub eodem ordine Deo [servientibus salutem et apostolicam benedictionem. {Option 1} Cum ea que vobis pietatis intuitu offeruntur quasi totaliter pauperibus Christi cedunt, ita quod potius exinde vobis dispensationis onus incumbat quam commoditatis usus accrescat, reputandum est non solum impium, sed etiam abusivum aliquid de datis vobis elemosinis aliorum avaritia vel invidia defalcari. Ex parte, siquidem, vestra fuit expositum coram nobis quod si quando Christi fideles aliqua de bonis suis, mobilia, vel immobilia, devotionis obtentu in vita sua, monasteriis vestris donant, ecclesiarum prelati, in quorum parrochianum donatores existunt, super hiis temere se opponuntur exigendo exinde certam aliquam portionem. Volentes, igitur, super hoc quieti vestre congruo remedio providere, auctoritate vobis presentium indulgemus ut de hiis que monasteriis vestris taliter offeruntur, nullam cogamini cuiquam solvere portionem. Nulli ergo omnino hominum liceat hanc paginam nostre concessionis infringere vel ei a usu temerario contraire. Si quis autem hoc attemptare presumpsit, indignationem omnipotentis Dei et Beatorum Petri et Pauli, apostolorum eius, se noverit incursum. Datum Lateranum, V idus Decembri, pontificatus nostri anno primo.] {Option 2} Si adhuc Amalech persequitur Israelem, dum cupidi et amari homines, Viros Religiosos, Dominum videre per contemplationis otiam cupientes, non solum aperta saevitia, verum etiam subdola caliditate multipliciter inquietant, nos qui veri Moysis vices, licet immeriti, gerimus, debemus illorum, et refragari conatibus, et versutiis obviare, ne Virgam peccatorum super sortem iustorum relinquere videamur. Ex parte siquidem vestra fuit expositum coram nobis, quod nonnulli Clerici et Laici non tam iustitiam suam prosequi, quam vos persequi damnabiliter intendentes, vos ultra duas, pluresve diaetas a Monasteriis per litteras Apostolicas faciunt malitiose citari, ut fatigati laboribus, et expensis, vel cedere litibus, vel damnosas subire compellamini pactiones. Ut igitur sapientia vincat sua suavitate malitiam, cum experimento sciamus, quam sit amarum Sancta contemplationi vacantibus, distrahi litibus odiosis, volentes quantum cum Deo possumus vestrae quieti consulere; ne de caetero ultra duas diaetas a Monasteriis propriis per litteras Apostolicas trahi positis in causam, auctoritate vobis presentium indulgemus, nisi litteras de hac indulgentia fecerint mentionem. Nulli ergo omnino hominum liceat hanc paginam nostre concessionis infringere vel ei a usu temerario contraire. Si quis autem hoc attemptare presumpsit, indignationem omnipotentis Dei et Beatorum Petri et Pauli, apostolorum eius, se noverit incursum. Datis Laterani quarto Idus Ianuarii, Pontificatus nostro anno primo.